Diari Oficial de la Generalitat Valenciana


Sumari del DOGV 6118, del 07-10-2009 (2009/11446)

RESOLUCIÓ de 28 de desembre de 2007, de la Direcció General per al Canvi Climàtic, per la qual s'atorga a l'empresa Clariana, SA, l'autorització ambiental integrada per a una indústria de fabricació de paper al terme municipal de Vila-real (Castelló)
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11112


Data del document
:   28-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 28 de desembre de 2007, de la Direcció General per al Canvi Climàtic, per la qual s'atorga a l'empresa Clariana, SA, l'autorització ambiental integrada per a una indústria de fabricació de paper al terme municipal de Vila-real (Castelló) [2009/11959]  
Vistos els documents que es troben en l'expedient 097/04 IPPC, instruït a instàncies de l'empresa Clariana, SA, a fi d'obtenir l'autorització ambiental integrada per a una indústria de fabricació de paper, s'emet aquesta resolució de conformitat amb els següents,  
Antecedents de fet  
Primer. Amb data 30 de desembre de 2004, Vicente Deltoro Rodrigo en representació de l'empresa Clariana, SA, amb CIF A-46034591, presenta en la Conselleria de Medi Ambient, Aigua, Urbanisme i Habitatge sol·licitud d'autorització ambiental integrada per a una indústria de fabricació de paper, ubicada a l'avinguda d'Alemanya, 48 (planta de fabricació), i al camí Miralcamp (planta d'acabat), de Vila-real (Castelló).  
En la documentació complementària presentada es troba l'informe de compatibilitat urbanística emés per l'Ajuntament de Vila-real.  
Segon. Una vegada admesa a tràmit la sol·licitud, després del requeriment a la persona interessada perquè completara la documentació aportada inicialment, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 19 d'agost de 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, amb la publicació d'un anunci en el Diari Oficial de la Generalitat Valenciana (DOGV núm. 5073).  
Durant aquest no es presenten al·legacions al projecte ni en aquesta Conselleria i ni a l'Ajuntament de Vila-real. En l'expedient consta el certificat de la informació pública.  
Quart. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Vila-real, i s'emet amb data 22 de març de 2006 l'informe corresponent.  
Així mateix, s'ha incorporat a l'expedient l'informe d'adequació del Servei de Residus Industrials i del Servei de Protecció de l'Ambient Atmosfèric.  
Cinqué. Segons el que disposa l'article 19 de la Llei 16/2002, la Confederació Hidrogràfica del Xúquer emet informe amb data 8 de febrer de 2007 sobre l'admissibilitat de l'abocament.  
Sisé. Amb data 4 de setembre de 2007 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, l'estudi d'impacte ambiental per a una fàbrica existent de paper, sempre que l'activitat s'exercisca amb les previsions de l'esmentat estudi i amb les condicions de la declaració, que es detallen en l'annex II d'aquesta resolució.  
Seté. Amb data 24 de setembre de 2007 es realitza el tràmit d'audiència a l'interessat.  
Huité. Finalment, amb data 25 de setembre de 2007, la Comissió d'Anàlisi Ambiental Integrada realitza l'avaluació ambiental del projecte i elabora la proposta de resolució que incorpora les condicions que resulten dels informes vinculants emesos.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei, estan subjectes a autorització ambiental integrada.  
La instal·lació de referència està inclosa en l'epígraf 6.1.b de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament Orgànic i Funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Clariana, SA, l'autorització ambiental integrada per a la fabricació de paper, situada a l'avinguda d'Alemanya, 48, i al camí Miralcamp de Vila-real (Castelló), d'acord amb el projecte bàsic per a la sol·licitud d'autorització ambiental integrada subscrit el mes de desembre de 2004 per Vicente Cubells, i queda inscrita en el Registre General d'Instal·lacions IPPC de la Comunitat Valenciana amb el número 093-07/AAI/CV, condicionada al compliment dels requisits següents:  
1. Emissions atmosfèriques  
Els focus d'emissió de la instal·lació són:  
Focus núm. 1: xemeneia bypass.  
Focus núm. 2: xemeneia de caldera de cogeneració.  
Focus núm. 3: caldera I.  
Focus núm. 4: caldera II.  
Els límits d'emissió són:  
  
I la periodicitat de control per ECMCA:  
Focus núm. 1: biennal.  
Focus núm. 2: anual.  
Focus núm. 3: biennal.  
Focus núm. 4: biennal.  
Els punts de mostratge a les xemeneies han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
Condicions de presa de mostres i expressió de resultats:  
- Punts de presa de mostres: els focus canalitzats han de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols ha de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
- Preferiblement, la temperatura dels gasos al punt de mostratge serà menor de 200ºC.  
- Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
- Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
- La periodicitat mínima de control de les emissions per una entitat col·laboradora en matèria de qualitat ambiental serà triennal.  
Ha de notificar a la Direcció General per al Canvi Climàtic, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002, i de la Decisió 2000/479/CE, de 17 de juliol de 2000.  
2. Sorolls  
S'han d'adoptar les mesures necessàries a la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
En particular, els límits sonors externs establits en la Llei 7/2002, per a zones d'ús industrial, són:  
  
S'han de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria ha de ser realitzada a l'inici de l'activitat i almenys cada cinc anys, d'acord amb l'article 37 de l'esmentada llei, i el Decret 266/2004, de 3 de desembre, del Consell de la Generalitat, per una entitat col·laboradora en matèria de qualitat ambiental per al camp de la contaminació acústica.  
3. Olors  
Encara que es tracta d'una indústria del sector paperer, pel seu procés productiu, no s'han de generar les olors pròpies d'altres indústries del sector.  
No obstant això, quan l'òrgan competent ho considere necessari podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13847, limitant-los, a les zones residencials d'afecció, al percentil 98 de les mitjanes horàries al llarg d'un any, a 5 unitats d'olor.  
  
\* \* \* \* \* \* \* \* \* \* \*4. Abocaments  
Les aigües residuals industrials no recirculades en el procés de fabricació de paper són depurades en una instal·lació fisicoquímica i evacuades, juntament amb les aigües sanitàries i pluvials, a la xarxa de sanejament municipal, per a la qual cosa disposen del corresponent permís d'abocament emés per l'Ajuntament de Vila-real, i queda prohibit l'abocament a domini públic hidràulic de qualsevol tipus d'abocament d'aigües residuals.  
Les aigües residuals sanitàries procedents de la planta d'acabat són transportades per gestor autoritzat fins a la planta de fabricació de paper, i s'aboquen al tanc d'homogeneïtzació de l'estació depuradora per al tractament juntament amb les aigües residuals industrials.  
Les canals i basses d'emmagatzematge d'aquestes aigües seran perfectament impermeables i estanques, per la qual cosa s'han de realitzar controls periòdics d'aquestes.  
Els controls es duran a terme en una arqueta situada a l'eixida de la depuradora d'aigües residuals i en l'arqueta prèvia a la connexió amb la xarxa general de clavegueram.  
Ha de notificar a la Direcció General per al Canvi Climàtic, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002, i de la Decisió 2000/479/CE, de 17 de juliol de 2000.  
5. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir amb el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
6. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla, i la producció de productes ceràmics en les instal·lacions del centre productiu detallat en l'annex I siga de l'ordre de 50.000 t de paper.  
  
\* \* \* \* \* \* \* \* \*   
  
  
El mencionat centre productiu queda inscrit en el Registre de Productors de Residus Perillosos de la Comunitat Valenciana i en el Registre de Residus Sanitaris d'Establiments, Centres i Serveis Sanitaris.  
Els residus no perillosos generats en l'activitat s'han d'entregar separadament a gestor autoritzat:  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzematge temporal de residus perillosos s'ha de realitzar segregat per tipus de residu, ha d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós o no perillós en funció de la naturalesa del contaminant arreplegat.  
L'envasament i l'etiquetatge dels residus es farà segons el que exposen els articles 13 i 14 del Reial decret 833/1988, Reglament de residus tòxics i perillosos. Així mateix, disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i no perillosos a gestors que disposen de la corresponent autorització administrativa per a la gestió d'aquests.  
Cada quatre anys s'ha d'elaborar un pla de prevenció i reducció de residus que es presentarà a la Direcció General per al Canvi Climàtic.  
Anualment emplenarà la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i la quantitat dels residus produïts, la destinació donada a cada un d'aquests i la relació dels que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració.  
7. Mesures que s'ha d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament de l'activitat seran desmantellades les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
8. Declaració d'impacte ambiental  
Cal complir les condicions establides en la declaració d'impacte ambiental emesa per la Direcció General de Gestió del Medi Natural de data 8 de juny de 2006, que s'adjunten en l'annex II d'aquesta resolució.  
9. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Ha de complir el que disposa la Llei 11/1997, d'Envasos i Residus d'Envasos, i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
Cal comprovar en el control inicial que s'han realitzat les mesures previstes en el projecte.  
10. Obligació de subministrament d'informació  
Abans de l'1 de març de cada any ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular ha de donar compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent, presentant prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables, i també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. S'ha de realitzar a la posada en marxa de les instal·lacions i per personal de la Direcció General per al Canvi Climàtic.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de les persones interessades.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 28 de desembre de 2007.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
Clariana, SA, és una empresa que es dedica a la fabricació de paper d'impressió i escriptura. El procés productiu consta d'una desintegració de fibra de cel·lulosa, mitjançant polpació mecànica que posteriorment es processa mitjançant taula plana i assecatge mitjançant vapor d'aigua. El vapor és generat mitjançant una planta de cogeneració de cicle combinat (turbina de gas i turbina de vapor) amb subministrament eventual, quan la planta està parada, mitjançant dues calderes auxiliars de generació de vapor. El combustible utilitzat és el gas natural.   
Així els focus d'emissió són: la turbina de gas, la xemeneia de bypass i les dues calderes auxiliars de generació de vapor.  
Respecte a les aigües residuals industrials, part d'aquestes són recirculades en el procés productiu i la resta són tractades en una estació depuradora fisicoquímica, en la qual a més es tracten les aigües d'origen sanitari generades en la planta d'acabat, les quals són transportades a la planta de fabricació de paper mitjançant gestor autoritzat. L'efluent de l'estació depuradora és abocat juntament amb les aigües sanitàries i les pluvials de la planta de fabricació de paper a la xarxa de clavegueram municipal. Es disposa del corresponent permís d'abocament.  
Els residus perillosos i no perillosos són recollits de manera segregada per gestors autoritzats, i el seu emmagatzematge, etiquetatge i registre s'ha de realitzar d'acord amb el que disposa l'epígraf 6.1 d'aquesta resolució.   
ANNEX II  
Condicions de la declaració d'impacte ambiental  
1. Les zones d'emmagatzemament de residus perillosos han de tenir sòl impermeable i disposar de mitjans de recollida de vessaments i lixiviats que impedisquen l'abocament d'aquests a la xarxa de clavegueram.  
2. Tots els depòsits d'emmagatzemament de productes químics han de disposar de cubetes de retenció.  
3. S'ha de caracteritzar de forma independent el rebuig de la planta d'osmosi i l'abocament de la màquina 1 denominat "amb baixa càrrega contaminant", ambdós connectats al clavegueram directament a través de l'arqueta de registre. La caracterització d'aquests abocaments es realitzarà mitjançant organisme acreditat i té com a objecte comprovar que aquests compleixen les condicions d'abocament imposades a la indústria, sense dilució prèvia. En el cas que es comprove que no es compleixen les esmentades condicions, es prohibeix l'abocament al clavegueram i s'hauran d'adoptar mesures correctores addicionals que es justificaran tècnicament o, si no n'hi ha, gestionar l'abocament a través d'empresa autoritzada.  
4. Els emmagatzemaments a la intempèrie s'han de dotar de mitjans que impedisquen la dispersió de substàncies o materials cap a la zona residencial limítrofa.  
5. Els límits d'emissió a l'atmosfera de la instal·lació de cogeneració s'han adaptar a la modificació introduïda pel Decret 127/2006, de 15 de setembre.  
6. El programa de vigilància ambiental s'ha de documentar a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. Aquest ha d'incloure:  
- Mesurament periòdic de les emissions a l'atmosfera.  
- Mesurament periòdic del nivell sonor transmés a l'entorn, considerant la proximitat de zones residencials.  
- Caracterització dels abocaments de la indústria, incloent el que indica l'apartat 3 i control periòdic d'aquests.  
- Comprovació de l'eficàcia de les mesures correctores i preventives i si no n'hi ha estudi, selecció i aplicació de noves mesures correctores.  
7. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent en avaluació ambiental, el qual establirà, si és procedent, l'aplicació de noves mesures correctores.